PITANJA ZA TEST 6:

**U testu objasnite na osnovu čega ste dali konkretan odgovor (npr. Ako je nešto netačno, pokažite gde je greška ili recite šta je tačno. Ako nešto računate, pokažite postupak računanja…).**

1. Zaokruži tačan odgovor.

Preduzeće nabavlja robu u vrednosti 300.000 din dnevno. Odobren mu je trgovački kredit po uslovima plaćanja - “net 30”. Preduzeće će na mesečnom nivou na osnovu svojih obaveza prema dobavljačima obezbediti sredstva u vrednosti od 9.000.000 = 30 dana x 300.000 dnevno. Ukoliko bi preduzeće usled potrebe za obezbeđenjem povećanja procesa proizvodnje povećalo vrednost porudžbine sa 300.000 na 600.000 din. dnevno, pod istim uslovima trgovačkog kredita tj. „net30“, tada bi ono na osnovu svojih obaveza prema dobavljačima obezbedilo sredstva u vrednosti od 18.000.000 din = 30 dana x 600.000 din dnevno, čime obezbeđuje dodatnih:

a) 9.000.000 din. za finansiranje povećanja proizvodnje

b) 8.000.000 din za finansiranje povećanja proizvodnje

c) 12.000.000 din za finansiranje povećanja proizvodnje

2. Da li je tačno? Kod odobravanja kratkoročnih kredita, osnovni kriterijum ocene kreditne sposobnosti je stepen likvidnosti preduzeća, odnosno njegova sposobnost pokrivanja dospelih kratkoročnih obaveza.

3. Da li je tačno? Jednokratni kredit seobično daje onim preduzećima koja ne poseduju dobar kreditni bonitet.

4. Zaokruži tačan odgovor.

a)Kreditna linija kao vrsta neosiguranog kratkoročnog kredita predstavlja ugovor preduzeća sa bankom, po kom preduzeće može u bilo koje vreme da pozajmi sredstva od banke do unapred određenog iznosa.

b) Kreditna linija kao vrsta osiguranog kratkoročnog kredita predstavlja ugovor preduzeća sa bankom, po kom preduzeće može u bilo koje vreme da pozajmi sredstva od banke do unapred određenog iznosa.

c) Kreditna linija kao vrsta neosiguranog kratkoročnog kredita predstavlja ugovor preduzeća sa bankom, po kom preduzeće može u bilo koje vreme da pozajmi sredstva od banke do unapred neodređenog iznosa.

5. Zaokruži tačan odgovor.

a) Lombardni kredit, kao oblik kratkoročnog kredita podrazumeva da banka odobrava kredit na osnovu zaloga u obliku trajnijih i vrednijih pokretnih stvari na određeno vreme i naravno uz određenu kamatu. Zaloge su obično mašine, umetnine, roba i druge pokretne vredne stvari.

b) Lombardni kredit, kao oblik dugoročnog kredita podrazumeva da banka odobrava kredit na osnovu zaloga u obliku trajnijih i vrednijih pokretnih stvari na određeno vreme i naravno uz određenu kamatu. Zaloge su obično mašine, umetnine, roba i druge pokretne vredne stvari.

c) Lombardni kredit, kao oblik kratkoročnog kredita podrazumeva da banka odobrava kredit na osnovu zaloga u obliku trajnijih i vrednijih nepokretnih stvari na određeno vreme i naravno uz određenu kamatu. Zaloge su obično mašine, umetnine, roba i druge pokretne vredne stvari.